Man op weermagbasis vermoor(Argieffoto) Weermag-opleidingsbasis in Thaba Tshwane Foto: Louis Oelofse via Commons Die polisie ondersoek ‘n saak van moord nadat ‘n man vroeg Vrydagoggend by die Thaba Tshwane-weermagbasis in Pretoria met ‘n mes gesteek is. Die polisie het in ŉ verklaring gesê drie mans was in Pretoria se middestad voordat hulle na die weermagbasis teruggekeer het. Daar was ŉ stryery en een van die mans het die ander twee se gemoedere laat bedaar en seker gemaak hulle klim in die bed. Ongeveer ŉ uur later, omstreeks 05:00, het een van die mans hom wakker gemaak om te sê hy is met ŉ mes gesteek. Hy is na ŉ hospitaal geneem en is later oorlede. Die ondersoek duur voort.